సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Web Title:commonwealth games 2018: memorable performances by india in gold coast
( Telugu News from Samayam Telugu , TIL Network)
1/11
కామన్వెల్త్ గేమ్స్.. భారతావని మురిసిన మధుర క్షణాలు
మీ కామెంట్ రాయండి
గోల్డ్ కోస్ట్‌లో జరిగిన కామన్వెల్త్ క్రీడల్లో భారత అథ్లెట్లు అద్భుత ప్రదర్శన చేశారు. 26 స్వర్ణాలు, 20 రజతాలు, 20 కాంస్య పతకాలతో భారత్ పతకాల పట్టికలో మూడో స్థానంలో నిలిచింది. ఓవరాల్‌గా కామన్వెల్త్ క్రీడల్లో భారత్‌కు ఇది మూడో అత్యుత్తమ ప్రదర్శన కావడం విశేషం. 2010లో ఢిల్లీ వేదికగా జరిగిన కామన్వెల్త్ గేమ్స్‌లో 38 పసిడి పతకాలు సహా 101 పతకాలు కొల్లగొట్టిన ఇండియా.. 2002లో 69 పతకాలు సాధించింది. ఆ తర్వాత మళ్లీ గోల్డ్ కోస్ట్‌లో భారత అథ్లెట్లు మెరిశారు. 2018 కామన్వెల్త్ క్రీడల్లో మన అథ్లెట్లు తమ అద్భుత ప్రదర్శనతో దేశం గర్వించే ప్రదర్శన చేశారు. అందులో బెస్ట్ మూమెంట్స్ మీకోసం..
2/11
వెయిట్‌లిఫ్టింగ్‌లో మీరాబాయి చాను రికార్డు
మీ కామెంట్ రాయండి
గోల్డ్‌కోస్ట్‌లో మీరాబాయి చాను భారత్‌కు తొలి స్వర్ణ పతకాన్ని అందించింది . 48 కిలోల వెయిట్‌లిఫ్టింగ్ విభాగంలో పోటీ పడిన ఆమె 196 కిలోల బరువెత్తింది. ఆరుసార్లు బరువులెత్తిన ఆమె ఆరుసార్లూ రికార్డులు బ్రేక్ చేయడం విశేషం. స్నాచ్ విభాగంలో వరుసగా 81, 84, 86 కిలోల చొప్పున బరువులెత్తింది. క్లీన్ అండ్ జర్క్ విభాగంలో 103, 107, 110 కిలోల చొప్పున మీరా బరువులెత్తింది.
3/11
జావెలిన్ త్రోలో స్వర్ణం గెలిచిన నీరజ్ చోప్రా
మీ కామెంట్ రాయండి
జావెలిన్ త్రోలో స్వర్ణం గెలిచిన నీరజ్ చోప్రా.. కామన్వెల్త్ క్రీడల్లో ఈ ఘనత సాధించిన తొలి భారతీయుడిగా రికార్డ్ నెలకొల్పాడు . ట్రాక్ అండ్ ఫీల్డ్‌లో పతకం నెగ్గిన నాలుగో ఇండియన్‌గానూ నీరజ్ నిలిచాడు. గతంలో మిల్కా సింగ్ (1958), కృష్ణ పూనియా (2010), వికాస్ గౌడ (2014) మాత్రమే ఈ ఘనత సాధించారు.
4/11
టీనేజ్ సంచలనం అనిష్ భన్వాలా:
మీ కామెంట్ రాయండి
15 ఏళ్ల అనిల్ భన్వాలా కామన్వెల్త్ క్రీడల్లో దేశానికి పసిడి పతకం అందించిన అతిపిన్న వయస్కుడిగా రికార్డు నెలకొల్పాడు. 15 మీటర్ల రాపిడ్ పిస్టల్ ఈవెంట్‌లో అనిల్ స్వర్ణం సాధించాడు.
5/11
బ్యాడ్మింటన్ ఫైనల్లో సైనా, సింధు పోరు
మీ కామెంట్ రాయండి
బ్యాడ్మింటన్ ఫైనల్లో సైనా నెహ్వాల్, పీవీ సింధు పోరాటం యావత్ ప్రపంచం దృష్టినే ఆకర్షించింది. మహిళ సింగిల్స్‌ ఫైనల్లో వీరిద్దరూ తలపడగా.. 21-18, 23-21 తేడాతో సైనా గెలుపొంది స్వర్ణాన్ని ఖాతాలో వేసుకుంది. సింధు రతజం సాధించింది. భారత బ్యాడ్మింటన్ చరిత్రలోనే ఇది సువర్ణాక్షరాలతో లిఖించి దగిన రోజు అనడంలో అతిశయోక్తి లేదు.
6/11
టేబుల్ టెన్నిస్‌లో 8 పతకాలు
మీ కామెంట్ రాయండి
ఈ కామన్వెల్త్ క్రీడల్లో భారత్ టేబుల్ టెన్నిస్‌లోనే 8 పతకాలు సాధించింది. వీటిలో మూడు స్వర్ణాలు కాగా, రెండు రజతం, మూడు కాంస్య పతకాలు కావడం విశేషం. 2010లో ఢిల్లీలో జరిగిన కామన్వెల్త్ క్రీడల్లో ఐదు పతకాలు గెలవడమే టేబుల్ టెన్నిస్‌లో భారత్‌కు అత్యధికం. కాగా ఆ రికార్డును ఈసారి మెరుగుపర్చుకున్నారు. మహిళల టీం ఈవెంట్లో మానికా బత్రా వరల్డ్ నంబర్ 4, మూడుసార్లు ఒలింపిక్ పతకాన్ని గెలిచిన తియన్వెయి ఫెంగ్‌ను ఓడించి సంచలనం సృష్టించింది. మానిక ఈ క్రీడల్లో నాలుగు పతకాలు సాధించడం విశేషం.
7/11
మేరీ కోమ్ స్వర్ణం
మీ కామెంట్ రాయండి
భారత దిగ్గజ మహిళా బాక్సర్ మేరీ కోమ్.. తొలిసారి కామన్వెల్త్ క్రీడల్లో తలపడగా.. స్వర్ణంతో మెరిసింది. గతంలో ఆమె వరల్డ్ ఛాంపియన్‌షిప్, ఆసియా ఛాంపియన్‌షిప్‌లతోపాటు ఆసియా గేమ్స్‌లో పసిడి పతకాన్ని ఖాతాలో వేసుకుంది.
8/11
రెజ్లింగ్‌‌లో సుశీల్ కుమార్ స్వర్ణం
మీ కామెంట్ రాయండి
పురుషుల 74 కేజీల ఫ్రీ స్టైల్ విభాగంలో పోటీపడిన స్టార్ రెజ్లర్ సుశీల్ కుమార్ బంగారు పతకాన్ని కైవసం చేసుకున్నాడు. పసిడి పతక పోరులో దక్షిణాఫ్రికాకు చెందిన రెజ్లర్ బోథాను కేవలం 80 సెకన్లలోనే మట్టికరిపించాడు.
9/11
బ్యాడ్మింటన్ మిక్స్‌డ్ టీం.. తొలి స్వర్ణం
మీ కామెంట్ రాయండి
కామన్వెల్త్ గేమ్స్‌లో బ్యాడ్మింటన్ మిక్స్‌డ్ డబుల్స్ టీం విభాగంలో భారత్ పసిడి పతకాన్ని సాధించింది. మలేసియాతో జరిగిన ఫైనల్లో భారత జట్టు మలేసియాపై 3-1 తేడాతో గెలుపొందింది. తద్వారా మిక్స్‌డ్ టీం విభాగంలో తొలిసారి స్వర్ణాన్ని దక్కించుకుంది. ఈ టీం ఈవెంట్‌లో కిదాంబి శ్రీకాంత్ మూడుసార్లు ఒలింపిక్ మెడలిస్ట్ అయిన లీ చోంగ్ వెయిపై 21-17, 21-14 తేడాతో గెలపొందాడు. ఐదుసార్లు వీరిద్దరూ తలపడగా.. శ్రీకాంత్‌కు ఇదే తొలి విజయం కావడం విశేషం.
10/11
స్వర్ణంతో సత్తా చాటిన తెలుగోడు
మీ కామెంట్ రాయండి
గోల్డ్ కోస్ట్‌లో జరిగిన వెయిట్‌ లిఫ్టింగ్‌ 85 కేజీల విభాగంలో గుంటూరు జిల్లాకు చెందిన రాగాల వెంకట్ రాహుల్‌ స్వర్ణంతో సత్తాచాటాడు. రాహుల్‌కు ఏపీ ప్రభుత్వం రూ.30 లక్షల నజరానా ప్రకటించగా.. జనసేన పార్టీ రూ.10 లక్షల నగదు బహుమతి ఇస్తామని ప్రకటించింది.
సమయం తెలుగు న్యూస్ అలెర్ట్‌కు సబ్‌స్క్రైబ్ అవ్వండి
సమయం తెలుగు నుంచి బ్రేకింగ్ న్యూస్, టాప్ స్టోరీల నోటిఫికేషన్లను తక్షణమే పొందండి
ఇప్పుడు వద్దు